title: Regulamentul de punere în aplicare (UE) 2017/777 al Comisiei din 4 mai 2017 de deschidere a unei reexaminări a Regulamentului de punere în aplicare (UE) nr. 501/2013 al Consiliului (de extindere a taxei antidumping definitive impuse asupra importurilor de biciclete originare din Republica Populară Chineză la importurile de biciclete expediate din Indonezia, Malaysia, Sri Lanka și Tunisia, indiferent dacă acestea sunt sau nu declarate ca fiind originare din Indonezia, Malaysia, Sri Lanka și Tunisia) pentru a stabili posibilitatea de a acorda o scutire de la aceste măsuri unui producător-exportator tunisian, de abrogare a taxei antidumping cu privire la importurile provenite de la acest producător-exportator și de înregistrare a acestor importuri

text:
               5.5.2017

               RO

               Jurnalul Oficial al Uniunii Europene

               L 116/20

         REGULAMENTUL DE PUNERE ÎN APLICARE (UE) 2017/777 AL COMISIEI
   din 4 mai 2017
   de deschidere a unei reexaminări a Regulamentului de punere în aplicare (UE) nr. 501/2013 al Consiliului (de extindere a taxei antidumping definitive impuse asupra importurilor de biciclete originare din Republica Populară Chineză la importurile de biciclete expediate din Indonezia, Malaysia, Sri Lanka și Tunisia, indiferent dacă acestea sunt sau nu declarate ca fiind originare din Indonezia, Malaysia, Sri Lanka și Tunisia) pentru a stabili posibilitatea de a acorda o scutire de la aceste măsuri unui producător-exportator tunisian, de abrogare a taxei antidumping cu privire la importurile provenite de la acest producător-exportator și de înregistrare a acestor importuri
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul antidumping de bază”), în special articolul 11 alineatul (4), articolul 13 alineatul (4) și articolul 14 alineatul (5),
   după informarea statelor membre,
   întrucât:
   1.   CEREREA

               (1)

               Comisia Europeană (denumită în continuare „Comisia”) a primit o cerere de scutire de măsurile antidumping aplicabile importurilor de biciclete originare din Republica Populară Chineză, extinsă la importurile de biciclete expediate din Indonezia, Malaysia, Sri Lanka și Tunisia, indiferent dacă au fost declarate sau nu ca fiind originare din Indonezia, Malaysia, Sri Lanka și Tunisia, în temeiul articolelor 11 alineatul (4) și 13 alineatul (4) din regulamentul antidumping de bază.

               (2)

               Cererea a fost depusă la data de 13 septembrie 2016 de către Look Design System SA (denumit în continuare „solicitantul”), un producător-exportator de biciclete din Tunisia (denumită în continuare „țara în cauză”).

         2.   PRODUSUL CARE FACE OBIECTUL REEXAMINĂRII

               (3)

               Produsul reexaminat este reprezentat de biciclete și similare (inclusiv tricicluri cu cutie de transport mărfuri, însă exclusiv velocipede cu o singură roată), fără motor, originare din Indonezia, Malaysia, Sri Lanka și Tunisia, indiferent dacă au fost declarate sau nu ca fiind originare din Indonezia, Malaysia, Sri Lanka și Tunisia, încadrate în prezent la codurile NC ex 8712 00 30 și ex 8712 00 70 (cod TARIC 8712003010 și 8712007091).

         3.   MĂSURI EXISTENTE

               (4)

               La 29 mai 2013, Consiliul, prin Regulamentul (UE) nr. 502/2013 (2), a modificat Regulamentul de punere în aplicare (UE) nr. 990/2011 al Consiliului (3) de instituire a unei taxe antidumping definitive la importurile de biciclete originare din Republica Populară Chineză în urma unei reexaminări intermediare în conformitate cu articolul 11 alineatul (3) din Regulamentul (CE) nr. 1225/2009 al Consiliului (4).

               (5)

               La aceeași dată, Consiliul, prin Regulamentul de punere în aplicare (UE) nr. 501/2013 (5) a extins măsurile asupra importurilor de biciclete originare din Republica Populară Chineză la importurile de biciclete expediate din Indonezia, Malaysia, Sri Lanka și Tunisia, indiferent dacă acestea sunt sau nu declarate ca fiind originare din Indonezia, Malaysia, Sri Lanka și Tunisia.

               (6)

               La 18 mai 2015, Comisia, prin Regulamentul de punere în aplicare (UE) 2015/776 (6) a extins măsurile asupra importurilor de biciclete originare din Republica Populară Chineză la importurile de biciclete expediate din Cambodgia, Pakistan și Filipine, indiferent dacă acestea sunt sau nu declarate ca fiind originare din Cambodgia, Pakistan sau Filipine.

         4.   MOTIVELE REEXAMINĂRII

               (7)

               Solicitantul a susținut că nu este afiliat niciunui exportator sau producător din țara în cauză care face obiectul măsurilor antidumping privind produsul care face obiectul reexaminării.

               (8)

               De asemenea, solicitantul a susținut că nu a exportat produsul care face obiectul reexaminării în Uniune în cursul perioadei de anchetă utilizate pentru ancheta care a condus la măsurile extinse, și anume perioada 1 septembrie 2011-31 august 2012.

               (9)

               În plus, solicitantul a susținut că nu a eludat măsurile în vigoare.

               (10)

               În cele din urmă, solicitantul a furnizat elemente de probă care susțin că a exportat produsul care face obiectul reexaminării în Uniune în august 2016.

         5.   PROCEDURA

   5.1.   Deschiderea procedurii

               (11)

               Comisia a examinat elementele de probă disponibile și a concluzionat că acestea erau suficiente pentru a justifica deschiderea unei anchete în temeiul articolului 11 alineatul (4) și al articolului 13 alineatul (4) din regulamentul antidumping de bază pentru a examina posibilitatea de a acorda solicitantului scutirea de la măsurile extinse.
               Industria din Uniune cunoscută ca fiind vizată a fost informată cu privire la cererea de reexaminare și i s-a oferit posibilitatea de a formula observații, dar nu a fost primită nicio observație.

         5.2.   Abrogarea măsurilor antidumping în vigoare și înregistrarea importurilor

               (12)

               În conformitate cu articolul 11 alineatul (4) din regulamentul antidumping de bază, taxa antidumping în vigoare vizând importurile de produse în cauză fabricate și vândute la export în Uniune de către solicitant ar trebui abrogată.

               (13)

               În același timp, astfel de importuri ar trebui înregistrate în conformitate cu articolul 14 alineatul (5) din regulamentul antidumping de bază, astfel încât să se garanteze că, în cazul în care reexaminarea constată existența unei eludări în ceea ce îl privește pe solicitant, taxele antidumping pot fi percepute de la data înregistrării acestor importuri. Valoarea unor eventuale obligații financiare imputabile în viitor solicitantului nu poate fi estimată în acest stadiu al anchetei.

         5.3.   Perioada anchetei de reexaminare

               (14)

               Ancheta va viza perioada cuprinsă între 1 aprilie 2016 și 31 martie 2017 (denumită în continuare „perioada anchetei de reexaminare”).

         5.4.   Ancheta vizând situația solicitantului

               (15)

               În vederea obținerii informațiilor pe care le consideră necesare pentru anchetă, Comisia va trimite un chestionar solicitantului. Solicitantul trebuie să transmită chestionarul completat în termen de 37 de zile de la data intrării în vigoare a prezentului regulament, cu excepția cazului în care se specifică altfel, în conformitate cu articolul 6 alineatul (2) din regulamentul antidumping de bază.

         5.5.   Alte informații transmise în scris

               (16)

               În conformitate cu dispozițiile prezentului regulament, toate părțile interesate sunt invitate să își prezinte punctele de vedere, să transmită informații și să furnizeze elemente de probă justificative. Cu excepția cazului în care se prevede altfel, informațiile respective și elementele de probă în sprijinul acestora trebuie să parvină Comisiei în termen de 37 de zile de la data intrării în vigoare a prezentului regulament.

         5.6.   Posibilitatea audierii de către serviciile Comisiei responsabile cu ancheta

               (17)

               Toate părțile interesate pot solicita să fie audiate de serviciile Comisiei responsabile cu ancheta. Orice cerere de audiere trebuie să fie formulată în scris și să precizeze motivele care stau la baza sa. Pentru audierile privind aspectele referitoare la etapa inițială a anchetei, cererea trebuie transmisă în termen de 15 zile de la data intrării în vigoare a prezentului regulament. Ulterior, orice cerere de audiere trebuie transmisă în termenele specifice stabilite de Comisie în comunicarea sa cu părțile.

         5.7.   Instrucțiuni de transmitere a informațiilor scrise, a chestionarelor completate și a corespondenței

               (18)

               Informațiile transmise Comisiei în scopul efectuării anchetelor de apărare comercială nu fac obiectul unor drepturi de autor. Înainte de transmiterea către Comisie a informațiilor și/sau a datelor care fac obiectul drepturilor de autor ale unor părți terțe, părțile interesate trebuie să solicite autorizarea specifică de către deținătorul drepturilor de autor care să permită în mod explicit Comisiei: (a) să utilizeze informațiile și datele în scopul desfășurării prezentei proceduri de apărare comercială; și (b) să furnizeze informațiile și/sau datele părților interesate din prezenta anchetă sub o formă care să le permită să își exercite dreptul la apărare.

               (19)

               Toate observațiile transmise în scris, inclusiv informațiile solicitate prin prezentul regulament, chestionarele completate și corespondența părților interesate, furnizate cu titlu confidențial, trebuie să poarte mențiunea „Limited” (7) (acces limitat).

               (20)

               Părțile interesate care transmit informații cu mențiunea „Limited” trebuie să furnizeze rezumate cu caracter neconfidențial ale acestora, în temeiul articolului 19 alineatul (2) din Regulamentul antidumping de bază, care vor purta mențiunea „For inspection by interested parties” (versiune destinată consultării de către părțile interesate). Aceste rezumate trebuie să fie suficient de detaliate pentru a permite o înțelegere rezonabilă a substanței informațiilor transmise cu titlu confidențial. Dacă o parte interesată care transmite informații confidențiale nu furnizează și un rezumat neconfidențial al acestora în formatul și la calitatea solicitate, informațiile respective pot să nu fie luate în considerare.

               (21)

               Părțile interesate sunt invitate să transmită toate documentele și cererile prin e-mail, inclusiv împuternicirile și fișele de certificare scanate, cu excepția răspunsurilor voluminoase, care trebuie să fie transmise pe suport CD-ROM sau DVD, în persoană sau prin scrisoare recomandată. Prin utilizarea e-mailului, părțile interesate își exprimă acordul cu normele aplicabile transmiterii informațiilor pe cale electronică conținute în documentul intitulat „CORESPONDENȚA CU COMISIA EUROPEANĂ ÎN CAZURILE DE APĂRARE COMERCIALĂ”, care este publicat pe site-ul Direcției Generale Comerț: http://trade.ec.europa.eu/doclib/docs/2014/june/tradoc_152581.pdf. Părțile interesate trebuie să își indice numele, adresa, numărul de telefon și o adresă de e-mail valabilă și trebuie să se asigure că adresa de e-mail furnizată este o adresă de e-mail oficială funcțională, care este verificată zilnic. După ce datele de contact au fost transmise, Comisia va comunica cu părțile interesate doar prin e-mail, cu excepția cazului în care acestea solicită în mod explicit să primească toate documentele din partea Comisiei prin alte mijloace de comunicare sau a cazului în care natura documentului care trebuie trimis impune utilizarea unei scrisori recomandate. Pentru norme și informații suplimentare privind corespondența cu Comisia, inclusiv principiile care se aplică transmiterilor prin e-mail, părțile interesate trebuie să consulte instrucțiunile privind comunicarea cu părțile interesate, menționate anterior.
               Adresa de corespondență a Comisiei este:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Bruxelles/Brussel

                           BELGIQUE/BELGIË

                           E-mail: TRADE-R662-BICYCLES-CIR@ec.europa.eu

         6.   LIPSA COOPERĂRII

               (22)

               În cazul în care o parte interesată nu permite accesul la informațiile necesare, nu le furnizează în termenele prevăzute sau obstrucționează în mod semnificativ ancheta, se pot stabili constatări pozitive sau negative, pe baza datelor disponibile, în conformitate cu articolul 18 din regulamentul antidumping de bază.

               (23)

               Dacă se constată că o parte interesată a furnizat informații false sau înșelătoare, informațiile pot să nu fie luate în considerare și pot fi utilizate datele disponibile.

               (24)

               În cazul în care o parte interesată nu cooperează sau cooperează doar parțial și, în consecință, constatările se fac pe baza datelor disponibile, în conformitate cu articolul 18 din regulamentul antidumping de bază, rezultatul anchetei ar putea fi mai puțin favorabil respectivei părți decât dacă ar fi cooperat.

               (25)

               Faptul că nu se oferă un răspuns pe suport electronic nu va fi considerat un refuz de a coopera, cu condiția ca partea interesată respectivă să demonstreze că prezentarea unui răspuns în forma cerută ar antrena sarcini sau costuri suplimentare nerezonabile. Partea interesată ar trebui să contacteze imediat Comisia în acest sens.

         7.   CONSILIERUL-AUDITOR

               (26)

               Părțile interesate pot solicita intervenția consilierului-auditor pentru proceduri comerciale. Consilierul-auditor acționează drept intermediar între părțile interesate și serviciile Comisiei responsabile cu ancheta. Consilierul-auditor examinează cererile de acces la dosar, litigiile privind confidențialitatea documentelor, cererile de amânare a termenelor și cererile terților de a fi audiați. Consilierul-auditor poate organiza o audiere cu o anumită parte interesată și poate acționa ca mediator pentru a asigura exercitarea deplină a drepturilor la apărare ale părților interesate. Consilierul-auditor va oferi, de asemenea, posibilitatea de audiere a părților implicate, pentru a permite prezentarea diferitelor puncte de vedere și a contraargumentelor.

               (27)

               Orice cerere de a fi audiat de către consilierul-auditor trebuie efectuată în scris și trebuie să precizeze motivele. Pentru audierile privind aspectele referitoare la etapa inițială a anchetei, cererea trebuie transmisă în termen de 15 zile de la data intrării în vigoare a prezentului regulament. Ulterior, orice cerere de audiere trebuie transmisă în termenele specifice stabilite de Comisie în comunicarea sa cu părțile.

               (28)

               Pentru mai multe informații și date de contact, părțile interesate pot consulta paginile dedicate consilierului-auditor de pe site-ul internet al DG Comerț: http://ec.europa.eu/trade/trade-policy-and-you/contacts/hearing-officer/.

         8.   CALENDARUL ANCHETEI

               (29)

               În conformitate cu articolul 11 alineatul (5) din Regulamentul antidumping de bază, ancheta se va încheia în termen de nouă luni de la data intrării în vigoare a prezentului regulament.

         9.   PRELUCRAREA DATELOR CU CARACTER PERSONAL

               (30)

               Toate datele cu caracter personal colectate pe parcursul prezentei anchete vor fi tratate în conformitate cu Regulamentul (CE) nr. 45/2001 al Parlamentului European și al Consiliului (8).

         ADOPTĂ PREZENTUL REGULAMENT:
   Articolul 1
   În temeiul articolelor 11 alineatul (4) și 13 alineatul (4) din Regulamentul (UE) 2016/1036 se inițiază o revizuire a Regulamentului de punere în aplicare (UE) nr. 501/2013, pentru a stabili dacă importurile de biciclete și similare (inclusiv tricicluri cu cutie de transport mărfuri, însă exclusiv velocipede cu o singură roată), fără motor, originare din Indonezia, Malaysia, Sri Lanka și Tunisia, indiferent dacă au fost declarate sau nu ca fiind originare din Indonezia, Malaysia, Sri Lanka și Tunisia, încadrate în prezent la codurile NC ex 8712 00 30 și ex 8712 00 70 (cod TARIC 8712003010 și 8712007091), produse de Look Design System SA (Cod adițional TARIC C206), ar trebui să facă obiectul taxelor antidumping instituite prin Regulamentul de punere în aplicare (UE) nr. 501/2013.
   Articolul 2
   Taxa antidumping instituită prin Regulamentul de punere în aplicare (UE) nr. 501/2013 se abrogă în cazul importurilor identificate la articolul 1 din prezentul regulament.
   Articolul 3
   Autoritățile vamale iau măsurile corespunzătoare pentru a înregistra importurile în Uniune identificate la articolul 1 din prezentul regulament, în conformitate cu articolul 14 alineatul (5) din Regulamentul (UE) 2016/1036.
   Înregistrarea expiră după nouă luni de la data intrării în vigoare a prezentului regulament.
   Articolul 4
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 mai 2017.

            Pentru Comisie

            Președintele

         Jean-Claude JUNCKER

      (1)  JO L 176, 30.6.2016, p. 21.

      (2)  Regulamentul (UE) nr. 502/2013 al Consiliului din 29 mai 2013 de modificare a Regulamentului de punere în aplicare (UE) nr. 990/2011 de instituire a unei taxe antidumping definitive la importurile de biciclete originare din Republica Populară Chineză în urma unei reexaminări intermediare în conformitate cu articolul 11 alineatul (3) din Regulamentul (CE) nr. 1225/2009 (JO L 153, 5.6.2013, p. 17).

      (3)  Regulamentul de punere în aplicare (UE) nr. 990/2011 al Consiliului din 3 octombrie 2011 de instituire a unei taxe antidumping definitive la importurile de biciclete originare din Republica Populară Chineză, în urma unei reexaminări efectuate în perspectiva expirării măsurilor în conformitate cu articolul 11 alineatul (2) din Regulamentul (CE) nr. 1225/2009 (JO L 261, 6.10.2011, p. 2).

      (4)  Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (JO L 343, 22.12.2009, p. 51).

      (5)  Regulamentul de punere în aplicare (UE) nr. 501/2013 al Consiliului din 29 mai 2013 de extindere a taxei antidumping definitive impuse prin Regulamentul de punere în aplicare (UE) nr. 990/2011 asupra importurilor de biciclete originare din Republica Populară Chineză la importurile de biciclete expediate din Indonezia, Malaysia, Sri Lanka și Tunisia, indiferent dacă acestea sunt sau nu declarate ca fiind originare din Indonezia, Malaysia, Sri Lanka și Tunisia (JO L 153, 5.6.2013, p. 1).

      (6)  Regulamentul de punere în aplicare (UE) 2015/776 al Comisiei din 18 mai 2015 de extindere a taxei antidumping definitive instituite prin Regulamentul (UE) nr. 502/2013 al Consiliului asupra importurilor de biciclete originare din Republica Populară Chineză la importurile de biciclete expediate din Cambodgia, Pakistan și Filipine, indiferent dacă acestea sunt sau nu declarate ca fiind originare din Cambodgia, Pakistan sau Filipine (JO L 122, 19.5.2015, p. 4).

      (7)  Un document cu mențiunea „Limited” este un document considerat confidențial în temeiul articolului 19 din Regulamentul (UE) 2016/1036 și al articolului 6 din Acordul OMC privind punerea în aplicare a articolului VI din GATT 1994 (Acordul antidumping). El este un document protejat în temeiul articolului 4 din Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43).

      (8)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).


title: Regulamentul de punere în aplicare (UE) 2016/1806 al Comisiei din 29 septembrie 2016 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Dehesa de Extremadura (DOP)]

text:
               13.10.2016

               RO

               Jurnalul Oficial al Uniunii Europene

               L 276/3

         REGULAMENTUL DE PUNERE ÎN APLICARE (UE) 2016/1806 AL COMISIEI
   din 29 septembrie 2016
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Dehesa de Extremadura (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Spaniei de aprobare a unei modificări a caietului de sarcini al denumirii de origine protejate „Dehesa de Extremadura”, înregistrată în temeiul Regulamentului (CE) nr. 1107/96 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Dehesa de Extremadura” (DOP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 septembrie 2016.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 148, 21.6.1996, p. 1).

      (3)  JO C 207, 10.6.2016, p. 17.


title: Regulamentul de punere în aplicare (UE) 2017/1350 al Comisiei din 19 iulie 2017 de stabilire a coeficientului de alocare care urmează să fie aplicat cantităților ce fac obiectul cererilor de licențe de import introduse în perioada 1-7 iulie 2017 în cadrul contingentelor tarifare deschise prin Regulamentul (CE) nr. 341/2007 pentru usturoi

text:
                  20.7.2017

                  RO

                  Jurnalul Oficial al Uniunii Europene

                  L 188/9

            REGULAMENTUL DE PUNERE ÎN APLICARE (UE) 2017/1350 AL COMISIEI
      din 19 iulie 2017
      de stabilire a coeficientului de alocare care urmează să fie aplicat cantităților ce fac obiectul cererilor de licențe de import introduse în perioada 1-7 iulie 2017 în cadrul contingentelor tarifare deschise prin Regulamentul (CE) nr. 341/2007 pentru usturoi
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (1) și (3),
      întrucât:

                  (1)

                  Regulamentul (CE) nr. 341/2007 al Comisiei (2) a deschis contingente tarifare anuale pentru importul de usturoi.

                  (2)

                  Cantitățile care fac obiectul cererilor de licențe de import „A” introduse în primele șapte zile lucrătoare ale lunii iulie 2017, pentru subperioada 1 septembrie 2017-30 noiembrie 2017, sunt, pentru anumite contingente, mai mari decât cantitățile disponibile. Este necesar, prin urmare, să se stabilească în ce măsură se pot elibera licențele de import „A”, stabilindu-se coeficientul de alocare care urmează să fie aplicat cantităților solicitate, calculat în conformitate cu articolul 7 alineatul (2) din Regulamentul (CE) nr. 1301/2006 al Comisiei (3).

                  (3)

                  Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

            ADOPTĂ PREZENTUL REGULAMENT:
      Articolul 1
      Cantităților care fac obiectul cererilor de licențe de import „A” introduse în temeiul Regulamentului (CE) nr. 341/2007 pentru subperioada 1 septembrie 2017-30 noiembrie 2017 li se aplică coeficientul de alocare care figurează în anexa la prezentul regulament.
      Articolul 2
      Prezentul regulament intră în vigoare la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 19 iulie 2017.

               Pentru Comisie,

               Pentru Președinte,

            Jerzy PLEWA

               Director general

               Direcția Generală Agricultură și Dezvoltare Rurală

         (1)  JO L 347, 20.12.2013, p. 671.

         (2)  Regulamentul (CE) nr. 341/2007 al Comisiei din 29 martie 2007 privind deschiderea și modul de gestionare a contingentelor tarifare și de instituire a unui regim de licențe de import și certificate de origine pentru usturoi și anumite alte produse agricole importate din țări terțe (JO L 90, 30.3.2007, p. 12).

         (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

         ANEXĂ

                     Origine

                     Număr de ordine

                     Coeficient de alocare – cereri introduse pentru subperioada 1.9.2017-30.11.2017
                     (în %)

                     China

                                 —

                                 Importatori tradiționali

                     09.4105

                     —

                                 —

                                 Noi importatori

                     09.4100

                     0,500834

                     Alte țări terțe

                                 —

                                 Importatori tradiționali

                     09.4106

                     —

                                 —

                                 Noi importatori

                     09.4102

                     —


title: Regulamentul de punere în aplicare (UE) nr. 1056/2013 al Comisiei din 29 octombrie 2013 de modificare a anexei la Regulamentul (UE) nr. 37/2010 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală, în ceea ce privește substanța neomicină  Text cu relevanță pentru SEE

text:
               30.10.2013

               RO

               Jurnalul Oficial al Uniunii Europene

               L 288/60

         REGULAMENTUL DE PUNERE ÎN APLICARE (UE) NR. 1056/2013 AL COMISIEI
   din 29 octombrie 2013
   de modificare a anexei la Regulamentul (UE) nr. 37/2010 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală, în ceea ce privește substanța neomicină
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din produsele alimentare de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (1), în special articolul 14 coroborat cu articolul 17,
   având în vedere avizul Agenției Europene pentru Medicamente formulat de Comitetul pentru medicamente de uz veterinar,
   întrucât:

               (1)

               Se stabilește, în conformitate cu Regulamentul (CE) nr. 470/2009, limita maximă de reziduuri („LMR”) pentru substanțele farmacologic active destinate utilizării în Uniune în medicamente de uz veterinar pentru animalele de la care se obțin alimente sau în produse biocide folosite în zootehnie.

               (2)

               Substanțele farmacologic active și clasificarea acestora în ceea ce privește LMR în produsele alimentare de origine animală sunt stabilite în anexa la Regulamentul (UE) nr. 37/2010 al Comisiei (2).

               (3)

               Substanța neomicină este inclusă în prezent în tabelul 1 din anexa la Regulamentul (UE) nr. 37/2010 ca substanță permisă pentru toate speciile de la care se obțin produse alimentare în ceea ce privește mușchii, grăsimea, ficatul, rinichii, laptele și ouăle.

               (4)

               O cerere privind modificarea rubricii existente pentru neomicină a fost înaintată Agenției Europene pentru Medicamente.

               (5)

               S-au furnizat date suplimentare privind neomicina, care au fost evaluate de Comitetul pentru medicamente de uz veterinar. Astfel, Comitetul recomandă modificarea LMR-urilor actuale pentru neomicină.

               (6)

               În conformitate cu articolul 5 din Regulamentul (CE) nr. 470/2009, Agenția Europeană pentru Medicamente ia în considerare posibilitatea de a utiliza limitele maxime ale reziduurilor stabilite pentru o substanță activă din punct de vedere farmacologic dintr-un anumit produs alimentar la alte alimente derivate din aceeași specie sau limitele maxime ale reziduurilor stabilite pentru o substanță activă din punct de vedere farmacologic dintr-una sau mai multe specii la specii diferite.

               (7)

               Comitetul pentru medicamente de uz veterinar a recomandat stabilirea unei versiuni revizuite a LMR pentru neomicină pentru bovine, aplicabilă pentru rinichi și ficat, și extrapolarea LMR revizuite pentru neomicină de la bovine la toate speciile producătoare de alimente.

               (8)

               Prin urmare, Regulamentul (UE) nr. 37/2010 ar trebui modificat în consecință.

               (9)

               Este oportun să se stabilească un termen rezonabil care să permită părților interesate în cauză să adopte eventuale măsuri necesare pentru a se conforma limitelor maxime de reziduuri nou stabilite.

               (10)

               Măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,

         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 37/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 30 decembrie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 octombrie 2013.

            Pentru Comisie

            Președintele

         José Manuel BARROSO

      (1)  JO L 152, 16.6.2009, p. 11.

      (2)  JO L 15, 20.1.2010, p. 1.

      ANEXĂ
      În tabelul 1 din anexa la Regulamentul (UE) nr. 37/2010, rubrica corespunzătoare substanței neomicină se înlocuiește cu următorul text:

                     Substanță farmacologic activă

                     Reziduu marker

                     Specie animală

                     LMR

                     Țesuturi țintă

                     Alte dispoziții [conform articolului 14 alineatul (7) din Regulamentul (CE) nr. 470/2009]

                     Clasificare terapeutică

                     „Neomicină (inclusiv framicetină)

                     Neomicină B

                     Toate speciile de la care se obțin alimente

                     500 μg/kg

                     Mușchi

                     La pești, LMR din mușchi se referă la «mușchi și piele în proporții naturale».
                     Valorile LMR pentru țesut adipos, ficat și rinichi nu se aplică peștilor.
                     La porcine și păsări de curte, LMR pentru țesut adipos se referă la «piele și țesut adipos în proporții naturale»

                     Agenți antiinfecțioși/antibiotice”

                     500 μg/kg

                     Țesut adipos

                     5 500 μg/kg

                     Ficat

                     9 000 μg/kg

                     Rinichi

                     1 500 μg/kg

                     Lapte

                     500 μg/kg

                     Ouă


title: Regulamentul de punere în aplicare (UE) nr. 146/2012 al Comisiei din 16 februarie 2012 privind clasificarea anumitor mărfuri în Nomenclatura combinată

text:
               21.2.2012

               RO

               Jurnalul Oficial al Uniunii Europene

               L 48/5

         REGULAMENTUL DE PUNERE ÎN APLICARE (UE) NR. 146/2012 AL COMISIEI
   din 16 februarie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.

               (4)

               Măsurile prevăzute în prezentul regulament sunt conforme cu avizul Comitetului Codului Vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 februarie 2012.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      ANEXĂ

                  Descrierea mărfurilor

                  Clasificare
                  (cod NC)

                  Motive

                  (1)

                  (2)

                  (3)

                  Un aparat într-o singură carcasă, cu dimensiunile de aproximativ 42 × 25 × 6 cm, având următoarele componente:

                              —

                              două microprocesoare, dintre care unul destinat exclusiv cititoarelor Blue-Ray,

                              —

                              un receptor de semnale videofonice digital dual DVB-S/DVB-T,

                              —

                              un hard disk încorporat de 250 GB,

                              —

                              un cititor Blue-Ray 2D și 3D,

                              —

                              un cititor de cartele SD și

                              —

                              un cititor de „cartele inteligente” pentru acces condiționat la un furnizor de servicii.

                        Aparatul este dotat cu următoarele interfețe:

                              —

                              două intrări RF,

                              —

                              o interfață Ethernet (RJ-45),

                              —

                              o interfață USB,

                              —

                              o interfață HDMI,

                              —

                              o interfață SCART,

                              —

                              două ieșiri audio RCA și

                              —

                              o ieșire audio S/PDIF (optică digitală)

                        În momentul prezentării, aparatul poate recepționa și decoda semnale digitale de televiziune (atât programe gratuite, cât și programe ale furnizorului de servicii). De asemenea, se poate conecta la internet prin interfața Ethernet.
                  Aparatul poate recepționa și decoda fișiere audio/video provenind:

                              —

                              de la aparate dintr-o rețea locală, prin intermediul unui așa-numit „gateway rezidențial” și

                              —

                              din surse externe, prin interfața USB (precum un hard disk, o memorie USB, aparate video, aparate de fotografiat digitale, camere video) sau prin cititorul de cartele SD.

                        Aparatul poate înregistra și reproduce semnalele digitale de televiziune pe care le primește, precum și orice fișiere video primite prin intermediul cititorului de cartele SD sau al interfeței USB.
                  Aparatul poate reproduce fișiere provenind din medii externe precum DVD, Blue-Ray 2D sau 3D și CD, prin cititorul Blue-Ray integrat.

                  8521 90 00

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 3 la secțiunea XVI, precum și a textului codurilor NC 8521 și 8521 90 00.
                  Aparatul este o combinație de mașini care poate îndeplini funcțiile de la ambele poziții 8521 și 8528.
                  Având în vedere caracteristicile acestuia, și anume prezența unui aparat de reproducere videofonică de la codul 8521 (în cazul de față, cititorul Blue-Ray) și posibilitatea de a înregistra semnale și fișiere video provenind din mai multe surse (printre care și aparate video, aparate de fotografiat digitale și camere video), independent de conexiunea la furnizorul de servicii, aparatul respectiv nu este un aparat receptor pentru semnalul de televiziune încorporând un aparat de înregistrare sau de reproducere videofonică și nu are caracterul esențial de „decodor cu funcție de comunicare”.
                  Aparatul îndeplinește funcția principală de aparat de înregistrare sau de reproducere videofonică, încorporând un receptor de semnale videofonice, în sensul notei 3 la secțiunea XVI.
                  Prin urmare, aparatul trebuie clasificat la codul NC 8521 90 00 ca alt aparat de înregistrare sau de reproducere videofonică, încorporând un receptor de semnale videofonice.


title: Regulamentul de punere în aplicare (UE) nr. 1303/2011 al Comisiei din 9 decembrie 2011 privind clasificarea anumitor mărfuri în Nomenclatura combinată

text:
               14.12.2011

               RO

               Jurnalul Oficial al Uniunii Europene

               L 330/17

         REGULAMENTUL DE PUNERE ÎN APLICARE (UE) NR. 1303/2011 AL COMISIEI
   din 9 decembrie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.

               (5)

               Comitetul Codului Vamal nu a emis niciun aviz în termenul limită stabilit de președintele său,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 decembrie 2011.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  (cod NC)

                  Motive

                  (1)

                  (2)

                  (3)

                  Gel analgezic care conține următoarele ingrediente:

                              —

                              alcool izopropilic

                              —

                              apă

                              —

                              extract de plante (Ilex paraguariensis)

                              —

                              polimeri ai acidului acrilic (carbomer)

                              —

                              trietanolamină

                              —

                              mentol

                              —

                              camfor

                              —

                              dioxid de siliciu

                              —

                              metilparaben

                              —

                              glicerină

                              —

                              propilenglicol

                              —

                              tartrazină (E102)

                              —

                              albastru briliant FCF (E133)

                        Cantitățile ingredientelor nu sunt indicate pe ambalajul produsului.
                  Pe ambalaj se recomandă ca produsul să se utilizeze pentru calmarea temporară a durerilor musculare și articulare minore asociate artritei, durerilor de spate, entorselor și luxațiilor.

                  3824 90 97

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei complementare 1 la capitolul 30, precum și a textelor codurilor NC 3824, 3824 90 și 3824 90 97.
                  Produsul nu poate fi utilizat nici în scopuri terapeutice, deoarece nu tratează sau vindecă boli sau afecțiuni, nici în scopuri profilactice, deoarece nu apără sau protejează împotriva bolilor sau afecțiunilor. În plus, produsul nu îndeplinește cerințele notei complementare 1 de la capitolul 30. Prin urmare, se exclude clasificarea ca medicament la poziția 3004.
                  Produsul nu poate fi considerat un preparat pentru înfrumusețare sau machiaj, deoarece nu se utilizează pentru îngrijirea pielii. Cu toate că are un efect de răcorire în zona unde este aplicat, produsul nu tratează de fapt pielea în niciun fel. Prin urmare, se exclude clasificarea la poziția 3304.
                  În consecință, produsul se clasifică la codul NC 3824 90 97 în categoria alte produse chimice sau preparate ale industriei chimice sau ale industriilor conexe, nedenumite și necuprinse în altă parte.


title: Regulamentul de punere în aplicare (UE) 2017/463 al Comisiei din 16 martie 2017 de stabilire a cantităților care urmează să fie adăugate la cantitatea fixată pentru subperioada 1 iulie-30 septembrie 2017 în cadrul contingentelor tarifare deschise prin Regulamentul (CE) nr. 1384/2007 în sectorul cărnii de pasăre originare din Israel

text:
               17.3.2017

               RO

               Jurnalul Oficial al Uniunii Europene

               L 72/68

         REGULAMENTUL DE PUNERE ÎN APLICARE (UE) 2017/463 AL COMISIEI
   din 16 martie 2017
   de stabilire a cantităților care urmează să fie adăugate la cantitatea fixată pentru subperioada 1 iulie-30 septembrie 2017 în cadrul contingentelor tarifare deschise prin Regulamentul (CE) nr. 1384/2007 în sectorul cărnii de pasăre originare din Israel
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (2) și (3),
   întrucât:

               (1)

               Regulamentul (CE) nr. 1384/2007 al Comisiei (2) a deschis contingente tarifare anuale pentru importul de produse din sectorul cărnii de pasăre originare din Israel.

               (2)

               Cantitățile care fac obiectul cererilor de licențe de import depuse în perioada 1-7 martie 2017 pentru subperioada 1 aprilie-30 iunie 2017 sunt mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (3)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Cantitățile pentru care nu au fost prezentate cereri de licențe de import în temeiul Regulamentului (CE) nr. 1384/2007, care urmează să fie adăugate la subperioada 1 iulie-30 septembrie 2017, figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 martie 2017.

            Pentru Comisie,

            pentru președinte

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (CE) nr. 1384/2007 al Comisiei din 26 noiembrie 2007 de stabilire a normelor de aplicare a Regulamentului (CE) nr. 2398/96 al Consiliului în ceea ce privește deschiderea și modul de gestionare a anumitor contingente pentru importul în cadrul Comunității a produselor din sectorul cărnii de pasăre originare din Israel (JO L 309, 27.11.2007, p. 40).

      ANEXĂ

                  Număr de ordine

                  Cantități nesolicitate care urmează să fie adăugate la cantitățile disponibile pentru subperioada 1 iulie-30 septembrie 2017
                  (în kg)

                  09.4091

                  280 000

                  09.4092

                  2 000 000


title: Regulamentul de punere în aplicare (UE) nr. 764/2014 al Comisiei din 11 iulie 2014 privind clasificarea anumitor mărfuri în Nomenclatura combinată

text:
               16.7.2014

               RO

               Jurnalul Oficial al Uniunii Europene

               L 209/5

         REGULAMENTUL DE PUNERE ÎN APLICARE (UE) NR. 764/2014 AL COMISIEI
   din 11 iulie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia orice fel de subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 iulie 2014.

            Pentru Comisie,

            pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Produs prezentat sub formă de capsule incolore, umplute cu o pudră alb-gălbuie, ambalate pentru vânzarea cu amănuntul într-o sticluță de plastic, etichetată, cu dop filetat, care conține 60 de capsule. Fiecare capsulă conține următoarele componente:

                              —

                              clorhidrat de glucozamină (300 mg);

                              —

                              sulfat de condroitină;

                              —

                              metilsulfonilmetan;

                              —

                              cantități mici de esteri de acid ascorbic (vitamina C).

                        Conform etichetei, produsul este prezentat ca supliment alimentar destinat consumului uman. Doza zilnică recomandată înscrisă pe etichetă este de trei capsule.

                  2106 90 92

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei complementare 5 de la capitolul 21, precum și a textelor codurilor NC 2106, 2106 90 și 2106 90 92.
                  Având în vedere doza zilnică recomandată înscrisă pe etichetă, produsul nu prezintă proprietăți profilactice sau terapeutice clar definite. Prin urmare, nu poate fi clasificat ca medicament la poziția 3004.
                  Deoarece produsul este un preparat alimentar prezentat sub formă de doze măsurate și destinat utilizării ca supliment alimentar, sunt îndeplinite cerințele notei complementare 5 de la capitolul 21.
                  Prin urmare, produsul trebuie clasificat la poziția 2106 ca preparat alimentar nedenumit și necuprins în altă parte.


title: Regulamentul de punere în aplicare (UE) 2017/1918 al Comisiei din 19 octombrie 2017 de stabilire a coeficientului de alocare care urmează să fie aplicat cantităților ce fac obiectul cererilor de licențe de import și al cererilor de drepturi privind importul depuse în perioada 1-7 octombrie 2017 și de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2018 în cadrul contingentelor tarifare deschise prin Regulamentul (CE) nr. 616/2007 în sectorul cărnii de pasăre

text:
               20.10.2017

               RO

               Jurnalul Oficial al Uniunii Europene

               L 271/30

         REGULAMENTUL DE PUNERE ÎN APLICARE (UE) 2017/1918 AL COMISIEI
   din 19 octombrie 2017
   de stabilire a coeficientului de alocare care urmează să fie aplicat cantităților ce fac obiectul cererilor de licențe de import și al cererilor de drepturi privind importul depuse în perioada 1-7 octombrie 2017 și de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2018 în cadrul contingentelor tarifare deschise prin Regulamentul (CE) nr. 616/2007 în sectorul cărnii de pasăre
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188,
   întrucât:

               (1)

               Regulamentul (CE) nr. 616/2007 al Comisiei (2) a deschis contingente tarifare anuale pentru importul de produse din sectorul cărnii de pasăre originare din Brazilia, Thailanda și din alte țări terțe.

               (2)

               Cantitățile care fac obiectul cererilor de licențe de import depuse în perioada 1-7 octombrie 2017 pentru subperioada 1 ianuarie-31 martie 2018 sunt, pentru anumite contingente, mai mari decât cantitățile disponibile. Este necesar, prin urmare, să se stabilească în ce măsură se pot elibera licențele de import, stabilindu-se coeficientul de alocare care urmează să fie aplicat cantităților solicitate, calculat în conformitate cu articolul 7 alineatul (2) din Regulamentul (CE) nr. 1301/2006 al Comisiei (3).

               (3)

               Cantitățile care fac obiectul cererilor de drepturi privind importul depuse în perioada 1-7 octombrie 2017 pentru subperioada 1 ianuarie-31 martie 2018 sunt, pentru anumite contingente, mai mari decât cantitățile disponibile. Prin urmare, este oportun să se stabilească în ce măsură pot fi acordate drepturi privind importul, prin stabilirea coeficientului de alocare ce urmează să fie aplicat cantităților solicitate, calculat în conformitate cu articolul 6 alineatul (3) din Regulamentul (CE) nr. 1301/2006, coroborat cu articolul 7 alineatul (2) din Regulamentul (CE) nr. 1301/2006.

               (4)

               Cantitățile care fac obiectul cererilor de licențe de import și al cererilor de drepturi privind importul depuse în perioada 1-7 octombrie 2017 pentru subperioada 1 ianuarie-31 martie 2018 sunt, pentru anumite contingente, mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (5)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   (1)   Cantităților care fac obiectul cererilor de licențe de import depuse în temeiul Regulamentului (CE) nr. 616/2007 pentru subperioada 1 ianuarie-31 martie 2018 li se aplică coeficientul de alocare care figurează în partea A din anexa la prezentul regulament.
   (2)   Cantitățile pentru care nu au fost prezentate cereri de licențe de import în temeiul Regulamentului (CE) nr. 616/2007, care urmează să fie adăugate la subperioada 1 aprilie-30 iunie 2018, figurează în partea A din anexa la prezentul regulament.
   Articolul 2
   (1)   Cantităților care fac obiectul cererilor de drepturi privind importul depuse în temeiul Regulamentului (CE) nr. 616/2007 pentru subperioada 1 ianuarie-31 martie 2018 li se aplică coeficientul de alocare care figurează în partea B din anexa la prezentul regulament.
   (2)   Cantitățile pentru care nu au fost prezentate cereri de drepturi privind importul în temeiul Regulamentului (CE) nr. 616/2007, care urmează să fie adăugate la subperioada 1 aprilie-30 iunie 2018, figurează în partea B din anexa la prezentul regulament.
   Articolul 3
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 octombrie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (CE) nr. 616/2007 al Comisiei din 4 iunie 2007 privind deschiderea și gestionarea contingentelor tarifare comunitare în sectorul cărnii de pasăre originare din Brazilia, Thailanda și din alte țări terțe (JO L 142, 5.6.2007, p. 3).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      ANEXĂ
      PARTEA A

                  Numărul grupei

                  Numărul de ordine

                  Coeficient de alocare – cereri depuse pentru subperioada 1 ianuarie-31 martie 2018
                  (%)

                  Cantități nesolicitate care urmează să fie adăugate la cantitățile disponibile pentru subperioada 1 aprilie-30 iunie 2018
                  (kg)

                  1

                  09.4211

                  0,388838

                  —

                  2

                  09.4212

                  —

                  13 622 005

                  4A

                  09.4214

                  0,709344

                  —

                  09.4251

                  20,408202

                  —

                  09.4252

                  1,407574

                  —

                  6A

                  09.4216

                  0,270271

                  —

                  09.4260

                  0,297978

                  —

                  7

                  09.4217

                  —

                  47 043 200

                  8

                  09.4218

                  —

                  9 276 800

            PARTEA B

                  Numărul grupei

                  Numărul de ordine

                  Coeficient de alocare – cereri depuse pentru subperioada 1 ianuarie-31 martie 2018
                  (%)

                  Cantități nesolicitate care urmează să fie adăugate la cantitățile disponibile pentru subperioada 1 aprilie-30 iunie 2018
                  (kg)

                  5A

                  09.4215

                  0,455581

                  —

                  09.4254

                  0,479158

                  —

                  09.4255

                  1,779372

                  —

                  09.4256

                  —

                  6 250 002


title: Regulamentul de punere în aplicare (UE) nr. 1239/2014 al Comisiei din 19 noiembrie 2014 de modificare a Regulamentului de punere în aplicare (UE) nr. 716/2013 de stabilire a normelor de aplicare a Regulamentului (CE) nr. 110/2008 al Parlamentului European și al Consiliului privind definirea, desemnarea, prezentarea, etichetarea și protecția indicațiilor geografice ale băuturilor spirtoase

text:
               20.11.2014

               RO

               Jurnalul Oficial al Uniunii Europene

               L 333/5

         REGULAMENTUL DE PUNERE ÎN APLICARE (UE) NR. 1239/2014 AL COMISIEI
   din 19 noiembrie 2014
   de modificare a Regulamentului de punere în aplicare (UE) nr. 716/2013 de stabilire a normelor de aplicare a Regulamentului (CE) nr. 110/2008 al Parlamentului European și al Consiliului privind definirea, desemnarea, prezentarea, etichetarea și protecția indicațiilor geografice ale băuturilor spirtoase
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 110/2008 al Parlamentului European și al Consiliului din 15 ianuarie 2008 privind definirea, desemnarea, prezentarea, etichetarea și protecția indicațiilor geografice ale băuturilor spirtoase (1), în special articolul 24 alineatul (3) și articolul 27,
   întrucât:

               (1)

               Articolul 20 din Regulamentul (CE) nr. 110/2008 impune statelor membre să transmită Comisiei dosare tehnice pentru fiecare indicație geografică recunoscută. În scopul de a asigura aplicarea uniformă a acestei dispoziții, este necesară adoptarea unor norme detaliate în ceea ce privește utilizarea sistemelor informatice pentru transmiterea dosarelor respective dinspre statele membre către Comisie.

               (2)

               În vederea unei gestionări eficiente și ținând seama de experiența dobândită prin utilizarea sistemelor informatice instituite de Comisie în trecut, ar trebui să se aplice principiile generale stabilite în Regulamentul (CE) nr. 792/2009 al Comisiei (2), care privesc în special validarea drepturilor de acces ale autorităților sau ale persoanelor autorizate să trimită notificări, autenticitatea, integritatea și lizibilitatea în timp a documentelor, precum și protecția datelor cu caracter personal.

               (3)

               Ca un prim pas în direcția standardizării totale, Comisia a dezvoltat, în cadrul propriilor proceduri de lucru interne și al relațiilor sale cu autoritățile implicate în gestionarea protecției indicațiilor geografice ale băuturilor spirtoase, în conformitate cu capitolul III din Regulamentul (CE) nr. 110/2008, sisteme informatice care permit transmiterea electronică a dosarelor tehnice pentru indicațiile geografice recunoscute, astfel cum se prevede la articolul 20 din Regulamentul (CE) nr. 110/2008. Pentru a asigura o gestionare eficientă a acestor dosare, statele membre ar trebui să fie obligate să le transmită utilizând sistemele informatice disponibile.

               (4)

               Regulamentul de punere în aplicare (UE) nr. 716/2013 al Comisiei (3), care prevede normele de aplicare a Regulamentului (CE) nr. 110/2008, nu specifică mijloacele de transmitere a acestor dosare tehnice. Prin urmare, acesta trebuie modificat în consecință.

               (5)

               Măsurile stabilite în prezentul regulament sunt conforme cu avizul Comitetului pentru băuturi spirtoase,

         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) nr. 716/2013 se modifică după cum urmează:

               1.

               Se introduce următorul articol 8a:
               „Articolul 8a
               Transmiterea și primirea dosarelor tehnice pentru indicațiile geografice recunoscute
               (1)   Autoritățile competente din statele membre transmit Comisiei dosarele tehnice pentru indicațiile geografice recunoscute, menționate la articolul 20 alineatul (1) din Regulamentul (CE) nr. 110/2008, utilizând sistemele informatice menționate în anexa VI.
               Dosarele se consideră depuse la data primirii lor de către Comisie.
               (2)   Comisia confirmă primirea dosarelor tehnice autorităților competente din statele membre prin intermediul sistemelor informatice menționate în anexa VI. Comisia atribuie fiecărui dosar un număr de dosar.
               Confirmarea de primire cuprinde cel puțin următoarele elemente:

                           (a)

                           numărul dosarului;

                           (b)

                           denumirea vizată; și

                           (c)

                           data primirii.

                     Comisia comunică și pune la dispoziție informații și observații referitoare la dosarele tehnice utilizând sistemele informatice menționate în anexa VI.
               (3)   Articolele 4, 5, 6, 7 și 8 din Regulamentul (CE) nr. 792/2009 se aplică mutatis mutandis comunicării și punerii la dispoziție de informații menționate la alineatele (1) și (2).
               Comunicările menționate la articolul 4 alineatul (2) litera (a) subpunctul (ii) din Regulamentul (CE) nr. 792/2009 se efectuează în termen de cel mult 10 zile de la data aplicării prezentului regulament.”

               2.

               Se adaugă anexa VI în conformitate cu anexa la prezentul regulament.

         Articolul 2
   Intrare în vigoare și aplicare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 ianuarie 2015.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 noiembrie 2014.

            Pentru Comisie

            Președintele

         Jean-Claude JUNCKER

      (1)  JO L 39, 13.2.2008, p. 16.

      (2)  Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (JO L 228, 1.9.2009, p. 3).

      (3)  Regulamentul de punere în aplicare (UE) nr. 716/2013 al Comisiei din 25 iulie 2013 de stabilire a normelor de aplicare a Regulamentului (CE) nr. 110/2008 al Parlamentului European și al Consiliului privind definirea, desemnarea, prezentarea, etichetarea și protecția indicațiilor geografice ale băuturilor spirtoase (JO L 201, 26.7.2013, p. 21).

      ANEXĂ

            „ANEXA VI
            Sistemele informatice menționate la articolul 8a
            Pentru a obține instrucțiuni cu privire la modalitățile de accesare și de utilizare a sistemelor informatice puse la dispoziția statelor membre de către Comisie, autoritățile competente din statele membre trebuie să contacteze Comisia la următoarea adresă:
            Căsuța poștală funcțională: AGRI-EXT-HELPDESK@ec.europa.eu”


title: Regulamentul de punere în aplicare (UE) 2015/195 al Comisiei din 5 februarie 2015 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Brocciu corse/Brocciu (DOP)]

text:
                  10.2.2015

                  RO

                  Jurnalul Oficial al Uniunii Europene

                  L 33/6

         REGULAMENTUL DE PUNERE ÎN APLICARE (UE) 2015/195 AL COMISIEI
         din 5 februarie 2015
         de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Brocciu corse/Brocciu (DOP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Brocciu corse”/„Brocciu”, înregistrate în temeiul Regulamentului (CE) nr. 1107/96 al Comisiei (2), astfel cum a fost modificat prin Regulamentul (CE) nr. 828/2003 (3).

                     (2)

                     Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene (4), în conformitate cu articolul 50 alineatul (2) litera (a) din regulamentul respectiv.

                     (3)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, ar trebui să se aprobe modificarea caietului de sarcini,

               ADOPTĂ PREZENTUL REGULAMENT:

            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Brocciu corse”/„Brocciu” (DOP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 februarie 2015.

                  Pentru Comisie,

                  pentru președinte

               Phil HOGAN

                  Membru al Comisiei

            (1)  JO L 343, 14.12.2012, p. 1.

            (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 148, 21.6.1996, p. 1).

            (3)  Regulamentul (CE) nr. 828/2003 al Comisiei din 14 mai 2003 de modificare a caietului de sarcini pentru șaisprezece denumiri din anexa Regulamentului (CE) nr. 1107/96 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare (Danablu, Monti Iblei, Lesbos, Beaufort, Salers, Reblochon sau Reblochon de Savoie, Laguiole, Mont d'Or sau Vacherin du Haut-Doubs, Comté, Roquefort, Époisses de Bourgogne, Brocciu corse sau Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence) (JO L 120, 15.5.2003, p. 3).

            (4)  JO C 316, 16.9.2014, p. 6.


title: Regulamentul de punere în aplicare (UE) 2017/1205 al Comisiei din 5 iulie 2017 de stabilire a coeficientului de alocare care urmează să se aplice cantităților care fac obiectul cererilor de licențe de import introduse în perioada 23 iunie 2017-30 iunie 2017 în cadrul contingentelor tarifare deschise prin Regulamentul de punere în aplicare (UE) 2015/2081 pentru anumite cereale originare din Ucraina

text:
               6.7.2017

               RO

               Jurnalul Oficial al Uniunii Europene

               L 173/13

         REGULAMENTUL DE PUNERE ÎN APLICARE (UE) 2017/1205 AL COMISIEI
   din 5 iulie 2017
   de stabilire a coeficientului de alocare care urmează să se aplice cantităților care fac obiectul cererilor de licențe de import introduse în perioada 23 iunie 2017-30 iunie 2017 în cadrul contingentelor tarifare deschise prin Regulamentul de punere în aplicare (UE) 2015/2081 pentru anumite cereale originare din Ucraina
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (1) și (3),
   întrucât:

               (1)

               Regulamentul de punere în aplicare (UE) 2015/2081 al Comisiei (2) a deschis contingente tarifare de import pentru anumite cereale originare din Ucraina.

               (2)

               Articolul 1 alineatul (1) din Regulamentul de punere în aplicare (UE) 2015/2081 stabilește, pentru perioada 1 ianuarie 2017-31 decembrie 2017, cantitatea contingentului cu numărul de ordine 09.4307 ca fiind 270 000 de tone.

               (3)

               Cantitățile care fac obiectul cererilor de licențe de import introduse de la 23 iunie 2017, ora 13.00, și până la 30 iunie 2017, ora 13.00, ora Bruxelles-ului, pentru contingentul cu numărul de ordine 09.4307 sunt mai mari decât cantitățile disponibile. Prin urmare, este necesar să se determine în ce măsură se pot elibera licențele de import, stabilindu-se coeficientul de alocare care urmează să se aplice cantităților solicitate pentru contingentul vizat, calculat conform articolului 7 alineatul (2) din Regulamentul (CE) nr. 1301/2006 al Comisiei (3).

               (4)

               De asemenea, nu ar trebui să se mai elibereze licențe de import pentru contingentul tarifar cu numărul de ordine 09.4307 menționat în Regulamentul de punere în aplicare (UE) 2015/2081, pentru perioada contingentară în curs.

               (5)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   (1)   Cantităților care fac obiectul cererilor de licențe de import din cadrul contingentului cu numărul de ordine 09.4307 menționat în anexa la Regulamentul de punere în aplicare (UE) 2015/2081, introduse din 23 iunie 2017, ora 13.00, până la 30 iunie 2017, ora 13.00, ora Bruxelles-ului, li se aplică un coeficient de alocare de 56,118160 % pentru cererile introduse în cadrul contingentului tarifar cu numărul de ordine 09.4307.
   (2)   Depunerea de noi cereri de licențe în cadrul contingentului cu numărul de ordine 09.4307 menționat în anexa la Regulamentul de punere în aplicare (UE) 2015/2081 se suspendă începând cu data de 30 iunie 2017, ora 13.00, ora Bruxelles-ului, pentru perioada contingentară în curs.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 iulie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul de punere în aplicare (UE) 2015/2081 al Comisiei din 18 noiembrie 2015 privind deschiderea și modul de gestionare a unor contingente tarifare de import pentru anumite cereale originare din Ucraina (JO L 302, 19.11.2015, p. 81).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).


title: Regulamentul de punere în aplicare (UE) 2015/1851 al Comisiei din 15 octombrie 2015 de modificare a Regulamentului de punere în aplicare (UE) nr. 948/2014 în ceea ce privește perioada contractuală de depozitare și cuantumul ajutorului care urmează a fi acordat pentru depozitarea privată a laptelui praf degresat

text:
               16.10.2015

               RO

               Jurnalul Oficial al Uniunii Europene

               L 271/12

         REGULAMENTUL DE PUNERE ÎN APLICARE (UE) 2015/1851 AL COMISIEI
   din 15 octombrie 2015
   de modificare a Regulamentului de punere în aplicare (UE) nr. 948/2014 în ceea ce privește perioada contractuală de depozitare și cuantumul ajutorului care urmează a fi acordat pentru depozitarea privată a laptelui praf degresat
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 18 alineatul (2), articolul 20 literele (c), (l) și (m) și articolul 223 alineatul (3) litera (c),
   având în vedere Regulamentul (UE) nr. 1370/2013 al Consiliului din 16 decembrie 2013 privind măsuri pentru stabilirea anumitor ajutoare și restituții în legătură cu organizarea comună a piețelor produselor agricole (2), în special articolul 4,
   întrucât:

               (1)

               Regulamentul de punere în aplicare (UE) nr. 948/2014 al Comisiei (3) a deschis depozitarea privată pentru lapte praf degresat, având în vedere situația deosebit de dificilă de pe piață, rezultată în special în urma interdicției introduse de Rusia asupra importurilor sale de produse lactate din Uniune.

               (2)

               În urma unei noi deteriorări a prețurilor la laptele praf degresat, schema de depozitare privată a fost prelungită până la 28 februarie 2015 prin Regulamentul de punere în aplicare (UE) nr. 1337/2014 al Comisiei (4), până la 30 septembrie 2015 prin Regulamentul de punere în aplicare (UE) nr. 2015/303 al Comisiei (5) și până la 29 februarie 2016 prin Regulamentul de punere în aplicare (UE) 2015/1548 al Comisiei (6).

               (3)

               Având în vedere tendința continuă de scădere a prețurilor la laptele praf degresat care rezultă dintr-o ofertă excedentară substanțială de lapte pe piața internă și restricțiile continue ale cererii pe plan mondial, este bine să se prevadă măsuri suplimentare cu scopul de a încuraja operatorii să depoziteze cantități mai mari pentru a diminua presiunea asupra pieței și, prin urmare, ar trebui să se acorde ajutoare mai substanțiale în cazurile în care produsele sunt supuse unei perioade contractuale de depozitare mai lungi.

               (4)

               Cu toate acestea, pentru a oferi operatorilor o anumită flexibilitate ca să răspundă semnalelor viitoare ale pieței, ar trebui să se autorizeze eliberarea din depozit a produselor respective la o rată redusă a ajutorului după o perioadă minimă de depozitare de nouă luni.

               (5)

               Ținând seama de lungimea perioadei contractuale de depozitare extinse, plata în avans menționată la articolul 31 din Regulamentul (CE) nr. 826/2008 al Comisiei (7) ar trebui adaptată.

               (6)

               În conformitate cu articolul 35 alineatul (3) din Regulamentul (CE) nr. 826/2008 și în scopul de a se monitoriza îndeaproape utilizarea măsurii, este necesar să se precizeze data limită pentru depunerea notificărilor prevăzute la articolul 35 alineatul (1) litera (a) din regulamentul menționat.

               (7)

               Pentru a avea un impact imediat asupra pieței și pentru a contribui la stabilizarea prețurilor, măsura prevăzută în prezentul regulament ar trebui să intre în vigoare în ziua următoare datei publicării acestuia.

               (8)

               Măsurile prevăzute în prezentul regulament sunt în conformitate cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) nr. 948/2014 se modifică după cum urmează:

               1.

               Articolul 4 se înlocuiește cu următorul text:
               „Articolul 4
               (1)   Cuantumul ajutorului pentru produsele menționate la articolul 1 este fixat după cum urmează:

                           (a)

                           în cazul în care perioada contractuală de depozitare este cuprinsă între 90 și 210 zile, cuantumul ajutorului este de:

                                       1.

                                       8,86 EUR pe tonă de produs depozitat, pentru costurile de depozitare fixe;

                                       2.

                                       0,16 EUR pe tonă pe zi de depozitare contractuală;

                           (b)

                           în cazul în care perioada contractuală de depozitare este de 365 de zile, cuantumul ajutorului este de:

                                       1.

                                       8,86 EUR pe tonă de produs depozitat, pentru costurile de depozitare fixe;

                                       2.

                                       0,36 EUR pe tonă pe zi de depozitare contractuală.

                     Cu toate acestea, prin derogare de la articolul 34 alineatul (6) din Regulamentul (CE) nr. 826/2008, în cazul în care cantitatea contractuală poate fi retrasă după o perioadă minimă de depozitare de 270 de zile, cuantumul ajutorului se reduce cu 10 %.
               (2)   Cererile sunt valabile numai în cazul în care reflectă ratele ajutorului solicitat.
               Contractele încheiate în temeiul prezentului regulament pentru o perioadă de depozitare cuprinsă între 90 și 210 zile nu pot fi schimbate în contracte în temeiul articolului 4 alineatul (1) primul paragraf litera (b).
               (3)   Depozitarea contractuală se încheie în ziua precedentă datei retragerii din depozit.”

               2.

               Se inserează următorul articol 4a:
               „Articolul 4a
               Prin derogare de la articolul 31 alineatul (2) din Regulamentul (CE) nr. 826/2008, plata în avans pentru contractele prevăzute la articolul 4 alineatul (1) primul paragraf litera (b) din prezentul regulament nu depășește cuantumul ajutorului aferent unei perioade de depozitare de 270 de zile.”

               3.

               Articolul 6 se înlocuiește cu următorul text:
               „Articolul 6
               Statele membre comunică Comisiei:

                           (a)

                           până în fiecare zi de marți, pentru săptămâna precedentă și separat pentru cantitățile menționate la articolul 4 alineatul (1) primul paragraf literele (a) și (b), cantitățile pentru care au fost încheiate contracte, precum și cantitățile de produse pentru care au fost depuse cereri pentru încheierea contractelor, în conformitate cu articolul 35 alineatul (1) litera (a) din Regulamentul (CE) nr. 826/2008;

                           (b)

                           nu mai târziu de sfârșitul fiecărei luni, pentru luna precedentă, informațiile cu privire la stocuri necesare în conformitate cu articolul 35 alineatul (1) litera (b) din Regulamentul (CE) nr. 826/2008.”

         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 octombrie 2015.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO L 346, 20.12.2013, p. 12.

      (3)  Regulamentul de punere în aplicare (UE) nr. 948/2014 al Comisiei din 4 septembrie 2014 de deschidere a depozitării private pentru laptele praf degresat și de stabilire în avans a cuantumului ajutorului (JO L 265, 5.9.2014, p. 18).

      (4)  Regulamentul de punere în aplicare (UE) nr. 1337/2014 al Comisiei din 16 decembrie 2014 de modificare a Regulamentelor de punere în aplicare (UE) nr. 947/2014 și (UE) nr. 948/2014 în ceea ce privește ultima zi de depunere a cererilor de ajutor pentru depozitarea privată a untului și a laptelui praf degresat (JO L 360, 17.12.2014, p. 15).

      (5)  Regulamentul de punere în aplicare (UE) 2015/303 al Comisiei din 25 februarie 2015 de modificare a Regulamentelor de punere în aplicare (UE) nr. 947/2014 și (UE) nr. 948/2014 în ceea ce privește ultima zi de depunere a cererilor de ajutor pentru depozitarea privată a untului și a laptelui praf degresat (JO L 55, 26.2.2015, p. 4).

      (6)  Regulamentul de punere în aplicare (UE) 2015/1548 al Comisiei din 17 septembrie 2015 de modificare a Regulamentelor de punere în aplicare (UE) nr. 947/2014 și (UE) nr. 948/2014 în ceea ce privește ultima zi de depunere a cererilor de ajutor pentru depozitarea privată a untului și a laptelui praf degresat (JO L 242, 18.9.2015, p. 26).

      (7)  Regulamentul (CE) nr. 826/2008 al Comisiei din 20 august 2008 de stabilire a normelor comune de acordare a ajutorului pentru depozitarea privată a anumitor produse agricole (JO L 223, 21.8.2008, p. 3).


title: Regulamentul de punere în aplicare (UE) nr. 143/2010 al Consiliului din 15 februarie 2010 de retragere temporară a regimului special de încurajare a dezvoltării durabile și a bunei guvernanțe prevăzut în Regulamentul (CE) nr. 732/2008 în ceea ce privește Republica Democratică Socialistă Sri Lanka

text:
               20.2.2010

               RO

               Jurnalul Oficial al Uniunii Europene

               L 45/1

         REGULAMENTUL DE PUNERE ÎN APLICARE (UE) NR. 143/2010 AL CONSILIULUI
   din 15 februarie 2010
   de retragere temporară a regimului special de încurajare a dezvoltării durabile și a bunei guvernanțe prevăzut în Regulamentul (CE) nr. 732/2008 în ceea ce privește Republica Democratică Socialistă Sri Lanka
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 732/2008 al Consiliului din 22 iulie 2008 de aplicare a unui sistem de preferințe tarifare generalizate pentru perioada cuprinsă între 1 ianuarie 2009 și 31 decembrie 2011 (1), în special articolul 19 alineatul (4),
   având în vedere propunerea Comisiei Europene,
   întrucât:

               (1)

               În temeiul Regulamentului (CE) nr. 732/2008, în special articolul 9 și articolul 10 alineatul (6), Republica Democratică Socialistă Sri Lanka (denumită în continuare „Sri Lanka”) este o țară beneficiară a regimului special de încurajare a dezvoltării durabile și a bunei guvernanțe acordat în cadrul sistemului de preferințe tarifare generalizate al Uniunii Europene.

               (2)

               Decizia 2008/938/CE a Comisiei (2), care include Sri Lanka pe lista țărilor care beneficiază de regimul special de încurajare a dezvoltării durabile și a bunei guvernanțe pentru perioada 1 ianuarie 2009-31 decembrie 2011, a indicat faptul că respectarea de către Sri Lanka a criteriilor de eligibilitate pentru acest regim referitoare la cele trei convenții privind drepturile omului făcea obiectul unei anchete inițiate în temeiul Regulamentului (CE) nr. 980/2005 al Consiliului din 27 iunie 2005 de aplicare a unui sistem de preferințe tarifare generalizate (3).

               (3)

               Rapoarte, declarații și informații ale Organizației Națiunilor Unite, precum și alte rapoarte și informații accesibile publicului provenind din alte surse relevante, inclusiv organizații neguvernamentale, aflate la dispoziția Comisiei Europene (denumită în continuare „Comisia”), au indicat faptul că legislația națională din Sri Lanka, care integrează Pactul internațional privind drepturile civile și politice, Convenția împotriva torturii și a altor tratamente sau pedepse crude, inumane sau degradante și Convenția privind drepturile copilului, nu este efectiv pusă în aplicare. Cele trei convenții menționate sunt enumerate printre convențiile de bază privind drepturile omului, respectiv la punctele 1, 5 și 6 din anexa III partea A la Regulamentul (CE) nr. 732/2008.

               (4)

               Articolul 15 alineatul (2) din Regulamentul (CE) nr. 732/2008 prevede retragerea temporară a regimului special de încurajare a dezvoltării durabile și a bunei guvernanțe acordat în temeiul regulamentului respectiv, în special în cazul în care legislația națională care integrează convențiile menționate în anexa III la regulament, care au fost ratificate în vederea îndeplinirii cerințelor prevăzute la articolul 8 alineatele (1) și (2) din regulamentul respectiv, nu este efectiv pusă în aplicare.

               (5)

               Prin Decizia 2008/803/CE a Comisiei (4) a fost deschisă o anchetă pentru a stabili „dacă legislația națională a Republicii Democratice Socialiste Sri Lanka care integrează Pactul internațional privind drepturile civile și politice, Convenția împotriva torturii și a altor tratamente sau pedepse crude, inumane sau degradante, precum și Convenția privind drepturile copilului este pusă efectiv în aplicare”.

               (6)

               În cursul anchetei, Comisia a oferit statului Sri Lanka posibilitatea de a coopera la anchetă, inclusiv oferindu-i posibilitatea de a formula observații cu privire la constatările complete ale experților desemnați de Comisie pentru a efectua o evaluare juridică independentă a aspectelor care au făcut obiectul anchetei. În ciuda faptului că Sri Lanka a decis să nu coopereze sau să participe la anchetă, Comisia a menținut contacte periodice cu Sri Lanka în afara cadrului anchetei, pentru a permite acestei țări să aducă în atenția Comisiei orice informații relevante pentru anchetă. Informațiile primite în acest context din Sri Lanka au fost luate pe deplin în considerare de către Comisie și au fost utilizate în cadrul evaluării sale.

               (7)

               La 19 octombrie 2009, Comisia a aprobat un raport care conține constatările sale (denumit în continuare „raportul”). Raportul concluzionează că legislația națională a Republicii Democratice Socialiste Sri Lanka care integrează convenții internaționale privind drepturile omului, și anume Pactul internațional privind drepturile politice și civile, Convenția împotriva torturii și a altor tratamente sau pedepse crude, inumane sau degradante, precum și Convenția privind drepturile copilului, nu este pusă efectiv în aplicare.

               (8)

               Raportul conținând constatările anchetei a fost transmis statului Sri Lanka, acesta fiind informat că respectivele constatări urmau să stea la baza deciziei Comisiei de a recomanda sau nu retragerea temporară a regimului special de încurajare a dezvoltării durabile și a bunei guvernanțe. Statului Sri Lanka i s-a acordat, de asemenea, un termen pentru a-i permite să își prezinte observațiile cu privire la acest subiect sau, mai specific, cu privire la raport.

               (9)

               Sri Lanka a transmis Comisiei o serie de observații cu privire la obiectul raportului și la desfășurarea anchetei. Aceste observații se referă, de asemenea, la fapte și constatări cu privire la care statului Sri Lanka i s-a oferit posibilitatea de a formula observații în cursul anchetei, însă nu a făcut acest lucru. Cu toate acestea, Comisia a analizat cu atenție observațiile prezentate de Sri Lanka și, în special, pe cele relevante în contextul unei decizii privind retragerea temporară. Evaluarea Comisiei, cu privire la care Sri Lanka a fost informată, a condus la concluzia că niciunul dintre argumentele prezentate de Sri Lanka nu putea modifica în mod substanțial constatările anchetei.

               (10)

               Comisia a prezentat raportul privind constatările anchetei Comitetului pentru preferințe generalizate la 17 noiembrie 2009, în conformitate cu articolul 19 alineatul (1) din Regulamentul (CE) nr. 732/2008.

               (11)

               Având în vedere cele menționate mai sus, regimul special de încurajare a dezvoltării durabile și a bunei guvernanțe ar trebui retras temporar pentru toate produsele originare din Sri Lanka, până când se decide că motivele care justifică retragerea temporară nu mai există.

               (12)

               Prezentul regulament ar trebui să intre în vigoare la șase luni după adoptarea sa, cu excepția cazului în care Consiliul decide înainte de acest termen, pe baza unei propuneri din partea Comisiei, că motivele care îl justificau nu mai există,

         ADOPTĂ PREZENTUL REGULAMENT:
   Articolul 1
   Regimul special de încurajare a dezvoltării durabile și a bunei guvernanțe prevăzut în Regulamentul (CE) nr. 732/2008 se retrage temporar pentru produsele originare din Sri Lanka.
   Articolul 2
   În ceea ce privește perioada de aplicare a Regulamentului (CE) nr. 732/2008, Consiliul, hotărând cu majoritate calificată, la propunerea Comisiei, restabilește regimul special de încurajare pentru produsele originare din Sri Lanka, în cazul în care motivele care au justificat retragerea temporară nu mai există.
   Articolul 3
   Prezentul regulament intră în vigoare la șase luni de la data adoptării sale, cu excepția cazului în care, înainte de acest termen, Consiliul decide altfel, pe baza unei propuneri din partea Comisiei în temeiul articolului 19 alineatul (5) din Regulamentul (CE) nr. 732/2008.
   Articolul 4
   Prezentul regulament se publică în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 februarie 2010.

            Pentru Consiliu

            Președintele

         Á. GABILONDO

      (1)  JO L 211, 6.8.2008, p. 1.

      (2)  Decizia 2008/938/CE a Comisiei din 9 decembrie 2008 privind lista cu țările beneficiare care îndeplinesc condițiile pentru un regim special de încurajare a dezvoltării durabile și a bunei guvernări, prevăzută în Regulamentul (CE) nr. 732/2008 al Consiliului de aplicare a unui sistem de preferințe tarifare generalizate pentru perioada cuprinsă între 1 ianuarie 2009 și 31 decembrie 2011 (JO L 334, 12.12.2008, p. 90).

      (3)  JO L 169, 30.6.2005, p. 1.

      (4)  Decizia 2008/803/CE a Comisiei din 14 octombrie 2008 privind deschiderea unei anchete în temeiul articolului 18 alineatul (2) din Regulamentul (CE) nr. 980/2005 al Consiliului cu privire la punerea efectivă în aplicare a anumitor convenții privind drepturile omului în Sri Lanka (JO L 277, 18.10.2008, p. 34).